Ja.FM (Jacaranda Afrikaans) is 'n internetradio- en musiek-gemeenskapswebwerf wat Afrikaanse musiek uitsaai. Die radiostasie is op 2 Maart 2011 deur die eienaars van Jacaranda 94.2 begin. Die stasie maak van 'n Luisteraar Gedrewe Platform gebruik waar luisteraars op die stasie se webwerf kan kies wat gespeel moet word. Die liedjie wat die meeste stemme verwerf, word dan uitgesaai. Die diens word 24-uur 'n dag gratis uitgesaai en word nie deur advertensies of omroepers onderbreek nie. Dit bied mense reg oor die wêreld die kans om na hul gunsteling Afrikaanse musiek te luister. Die beheerkonsole waarop luisteraars hulle keuses vir liedjies invoer kan op enige webtuiste of webjoernaal (blog) vertoon word deur die ingebedde kode te kopieer en na 'n ander webwerf oor te dra. Afrikaanse musiek kry nog ’n stem oor internet, Beeld, 4 Maart 2011. Uitsaaines Ja.fm se tuisblad Die stasie se Facebook-blad